ไอโฟน

ไอโฟน (iPhone) เป็นโทรศัพท์มือถือที่มีความสามารถใช้งานอินเทอร์เน็ตและมัลติมีเดีย เต็มรูปแบบผลิตและจำหน่ายโดยบริษัทแอปเปิล คอมพิวเตอร์ อิงค์ โดยการทำงานของไอโฟนสามารถใช้งานส่งอีเมล ใช้เป็นโทรศัพท์มือถือจอสัมผัสล้วนไม่ต้องใช้ปากกาสไตลัส ส่งเอสเอ็มเอส สนทนาเห็นหน้าผ่าน FaceTime Videocall ส่งไฟล์ระหว่างเครื่องไร้สายด้วย Air Drop ท่องอินเทอร์เน็ตเต็มรูปแบบผ่านทางซอฟต์แวร์ซาฟารี แบบไม่รองรับ Adobe Flash ค้นหาแผนที่ Apple Maps ฟังเพลง ด้วย iTunes (Apple Music) และความสามารถอื่นๆ อีกมากมายโดยมีอุปกรณ์หลักประกอบด้วย Wi-Fi (802.11b/g/a/n) บลูทูธ NFC และกล้องถ่ายภาพ 3 ตัว 2 ตัว หรือ 1 ตัว พร้อมระบบรักษาความปลอดภัย แสกนนิ้วมือ TouchID แสกนใบหน้า FaceID หรือใส่รหัส Passcode ไอโฟนรุ่นแรกมีลักษณะ 2G quad band GSM และ 2.5G GPRS + 2.7G EDGE รุ่นที่สองใช้ 3G UMTS และรุ่นต่อมา3.5G HSDPA, 4G LTE และ 5G NR ในปัจจุบัน
แอปเปิลได้เปิดเผยไอโฟนรุ่นแรกโดย สตีฟ จอบส์ ในงานแม็คเวิลด์ วันที่ 9 มกราคม พ.ศ. 2550 และวางจำหน่ายครั้งแรกในสหรัฐอเมริกาวันที่ 29 มิถุนายน พ.ศ. 2550 ไอโฟนได้ชื่อว่าเป็นสิ่งประดิษฐ์ยอดเยี่ยมแห่งปีจากนิตยสารไทม์ ประจำปี 2550 โดยมีรุ่นถัดมาคือ ไอโฟน 3G, 3GS, 4, 4S, 5, 5C, 5S, 6, 6 พลัส, 6S, 6S พลัส และ ไอโฟน SE ได้เปิดตัวเมื่อวันที่ 21 มีนาคม พ.ศ. 2559 ที่กลับไปใช้ขนาดหน้าจอเดียวกับไอโฟน 5S เนื่องจากผู้บริโภคกลุ่มใหญ่กลุ่มหนึ่งไม่ชอบขนาดหน้าจอของไอโฟน 6, 6S, 6 พลัสและ 6S พลัส ซึ่งมีขนาดใหญ่เกินไป โดยไอโฟน SE มีสเปคเครื่องที่ดีกว่า iPhone 5S เช่น ในเรื่องของความเร็ว ที่เร็วกว่าสองถึงสามเท่า รวมทั้งปรับส่วนต่าง ๆ ให้เกือบเทียบเท่าไอโฟน 6S ต่อมาได้พัฒนาไอโฟนรุ่นต่อไปคือไอโฟน 7 และ 7 พลัส, 8, 8 พลัส, 10 (เท็น), 10 เอส, 10 เอส แม็กซ์, 10 อาร์, 11, 11​ โปร, 11​ โปร​ แม็กซ์, เอสอี 2, 12, 12 มินิ, 12 โปร, 12 โปรแม็กซ์, 13, 13 มินิ, 13 โปร, 13 โปรแม็กซ์, 14, 14 พลัส, 14 โปร, 14 โปรแม็กซ์, 15, 15 พลัส, 15 โปร, 15 โปรแม็กซ์ และไอโฟน รุ่นล่าสุดคือ ไอโฟน 16, 16 พลัส, 16 โปร และ 16 โปรแม็กซ์

**การทำงานของไอโฟน**
ไฟล์:First iPhone Macworld 2007 DSCF1286.agr.jpg|thumb|ไอโฟนรุ่นแรกแสดงในตู้กระจกในงาน แมคเวิลด์ ในวันที่ 9 มกราคม 2550
ไอโฟน 16 โปรแม็กซ์ สีไทเทเนียมทราย
การทำงานของโทรศัพท์ไอโฟนนี้จะแตกต่างจากโทรศัพท์มือถืออื่น โดยไอโฟนจะไม่มีปุ่มสำหรับกดหมายเลขโทรศัพท์ โดยการทำงานทั้งหมดจะทำงานผ่านหน้าจอโดยการสัมผัสมัลติทัชผ่านคำสั่งต่าง ๆ โดยมีระบบปฏิบัติการหลัก iOS และมีระบบเซ็นเซอร์ในการรับรู้สภาพของเครื่องเพื่อกำหนดการแสดงผลของจอภาพ เช่นหากวางเครื่องในแนวตั้งระบบก็จะปรับให้แสดงผลในแนวตั้ง หากวางในแนวนอนระบบก็จะแสดงผลในแนวนอน 
ในส่วนของกล้อง นับว่ามีการให้ความสำคัญมาตลอดโดยมีการเพิ่มความละเอียดในการถ่ายภาพทุกครั้งที่ออกรุ่นใหม่ ทั้งยังมีลูกเล่นเพิ่มเติม เช่น การถ่ายภาพแบบพาโนรามา แบบ Slo-Mo แบบ Time-Lapse  ซึ่งอาศัยการทำงานที่สอดคล้องกันของทั้ง Hardware และ Software ซึ่งในรุ่นล่าสุด ไอโฟนได้มีการเปิดตัว กล้อง Slofies ซึ่งสามารถถ่าย ภาพแบบช้า หรือ Slowmotion ได้ผ่านกล้องหน้า
ปุ่ม Camera Control ไอโฟน 16 โปร

**รุ่นของไอโฟน == 
ไฟล์:IPhone 1st Gen.svg|iPhone 2G
ไฟล์:IPhone 3G.png|iPhone 3G
ไฟล์:IPhone 3G.png|iPhone 3GS
ไฟล์:IPhone 4 Mock No Shadow PSD.png|iPhone 4
ไฟล์:IPhone4SWhite no shadow.png|iPhone 4S
ไฟล์:IPhone 5.png|iPhone 5
ไฟล์:IPhone 5C (blue).svg|iPhone 5C
ไฟล์:IPhone 5s.png|iPhone 5S
ไฟล์:IPhone6 silver frontface.png|iPhone 6
ไฟล์:IPhone SE rose gold copy.png|iPhone SE
ไฟล์:IPhone 7 Jet Black.svg|iPhone 7
ไฟล์:IPhone 8 vector.svg|iPhone 8
ไฟล์:IPhone X vector.svg|iPhone X
ไฟล์:IPhone XR Blue.svg|iPhone XR (2018–2021)
ไฟล์:IPhone XS Gold.svg|iPhone XS / XS Max (2018–2019)
ไฟล์:IPhone 11 White.svg|iPhone 11 (2019–2022)
ไฟล์:IPhone 11 Pro Midnight Green.svg|iPhone 11 Pro / 11 Pro Max (2019–2020)
ไฟล์:IPhone 12 Blue.svg|iPhone 12 / 12 Mini (2020–2023)
ไฟล์:IPhone 12 Pro Gold.svg|iPhone 12 Pro / 12 Pro Max (2020–2021)
ไฟล์:IPhone SE (2nd generation) white vector.svg|iPhone SE (2nd Gen) (2020–2022)
ไฟล์:IPhone SE (3rd generation) vector.svg|iPhone SE3 (2022-ปัจจุบัน)
ไฟล์:IPhone 13 vector.svg|iPhone 13 / 13 Mini (2021–2024)
ไฟล์:IPhone 13 Pro vector.svg|iPhone 13 Pro / 13 Pro Max (2021–2022)
ไฟล์:IPhone 14 vector.svg|iPhone 14/14 plus (2022-ปัจจุบัน)
ไฟล์:IPhone 14 Pro vector (blue).svg|iPhone 14 Pro/14 Pro max (2022-2023)
ไฟล์:IPhone 15 Vector.svg|iPhone 15 / 15 Plus (2023-ปัจจุบัน)
ไฟล์:IPhone 15 Pro Vector.svg|iPhone 15 Pro / 15 Pro Max (2023-2024)
ไฟล์:IPhone 16 Vector.svg|iPhone 16 / iPhone 16 Plus (2024-ปัจจุบัน)
ไฟล์:IPhone 16 Pro Vector.svg|iPhone 16 Pro / iPhone 16 Pro Max (2024-2025)

**การวางจำหน่าย**
ประเทศที่มีจำหน่ายไอโฟนอย่างเป็นทางการ
ไอโฟนเริ่มมีวางจำหน่ายครั้งแรกเฉพาะในสหรัฐอเมริกา ในวันที่ 29 มิถุนายน พ.ศ. 2550 โดยร่วมมือกับเครือข่ายเอทีแอนด์ทีไวร์เลสส์ (ในขณะนั้นในชื่อ ซิงกิวลาร์ไวร์เลสส์) โดยก่อนวันจำหน่ายร้านแอปเปิลได้ปิดร้านในช่วง 14 นาฬิกาเพื่อเตรียมตัวขายไอโฟนในเวลา 18 นาฬิกาตามเวลาท้องถิ่น ซึ่งมีผู้ใช้รอคิวเข้าซื้อเป็นจำนวนมาก โดยทางแอปเปิลขายไอโฟนได้ 270,000 เครื่อง ในช่วง 30 ชั่วโมงแรกที่เปิดจำหน่าย โดยในปัจจุบันไอโฟนรุ่นแรกมีวางจำหน่ายในหกประเทศได้แก่ ไอร์แลนด์ สหราชอาณาจักร ฝรั่งเศส เยอรมนี ออสเตรีย และสหรัฐอเมริกา
โดยในวันที่ 11 กรกฎาคม พ.ศ. 2551 ไอโฟนรุ่นใหม่ หรือที่รู้จักในชื่อ ไอโฟน 3G จะมีการวางจำหน่ายใน 22 ประเทศ ซึ่งรวมถึง 6 ประเทศที่มีวางจำหน่ายแล้ว และหลังจากนั้นจะมีวางจำหน่ายเพิ่มขึ้นอีกใน 48 ประเทศทั่วโลก รวมเป็นทั้งหมด 70 ประเทศ โดยในอาเซียนจะมีประเทศสิงคโปร์ และฟิลิปปินส์ที่มีการจำหน่ายไอโฟนอย่างเป็นทางการ โดยในสหรัฐอเมริกานั้น ผู้ซื้อไอโฟนรุ่นใหม่จำเป็นต้องจดสัญญากับเอทีแอนด์ทีเป็นระยะเวลาสองปี
ประเทศไทยเริ่มมีการวางจำหน่ายไอโฟน 3G ในวันที่ 16 มกราคม พ.ศ. 2552 โดยทรูมูฟ เป็นผู้ถือลิขสิทธิ์การจำหน่ายเป็นรายแรกในประเทศไทย และมีงานเปิดตัวระหว่างวันที่ 16-18 มกราคม พ.ศ. 2552 ณ รอยัล พารากอน ฮอลล์ สยามพารากอน และดีแทคเป็นรายที่สองที่ได้สิทธิ์การจัดจำหน่าย โดยมีการเปิดตัวพร้อมจำหน่ายเครื่องวันแรก เมื่อวันที่ 13 มีนาคม พ.ศ. 2553 ณ ลานพาร์ค พารากอน สยามพารากอน
ไทยได้วางจำหน่าย ไอโฟน SE ในเดือนพฤษภาคม 2559
และในวันที่ 23 กันยายน พ.ศ. 2553 เวลา 0.00 น. ไอโฟน 4 ได้เปิดตัวในประเทศไทย โดยทรูมูฟ, ดีแทค และ AIS เป็นผู้ถือลิขสิทธิ์การจำหน่ายในประเทศไทย
และในวันที่ 22 กันยายน พ.ศ. 2566 เวลา 8:00 น. ไอโฟน 15 และ 15 พลัส และ ไอโฟน 15 โปร และ 15 โปรแม็กซ์ วางจำหน่ายทรูมูฟกับดีแทคและเอไอเอส และวางจำหน่ายที่แอปเปิ้ลสโตร์ 2 สาขา เซ็นทรัลเวิลด์ และ ไอคอนสยาม

**เปรียบเทียบรุ่น **
นับข้อมูลตั้งแต่เปิดตัว มิใช่ข้อมูลที่เปลี่ยนภายหลัง เช่น หน่วยความจำ

** ดูเพิ่ม**
 แอปเปิลทีวี- แอปเปิลวอตช์ 
*ไอโฟน 12 โปรแม็กซ์
*ไอโฟน 12 โปร
*ไอโฟน 12
*ไอโฟน 12 มินิ
*ไอโฟน เอสอี 2
*ไอโฟน 11
*ไอโฟน 11โปร
*ไอโปร 11 โปรแม็กซ์
*ไอโฟน สิบเอสแม็กซ์
*ไอโฟน สิบเอส
*ไอโฟน สิบอาร์- ไอโฟน X- ไอโฟน 8- ไอโฟน 7- ไอโฟน 6เอส- ไอโฟน เอสอี- ไอโฟน 6- ไอโฟน 5เอส- ไอโฟน 5ซี- ไอโฟน 5- ไอโฟน 4เอส- ไอโฟน 4- ไอโฟน 3จีเอส- ไอโฟน 3จี- ไอโฟน 2จี- โมโตโลล่า โรเคอ E1 (โทรศัพท์ที่แอปเปิลทำร่วมกับโมโตโรล่าที่มาพร้อมโปรแกรมไอทูนส์ก่อนที่จะเป็นไอโฟน 2จี ในเวลาถัดมา)- ไอพอด- ไอแพด

**หมายเหตุ**

**อ้างอิง**
 language=th

**แหล่งข้อมูลอื่น**
  เว็บไซต์อย่างเป็นทางการ -  เว็บไซต์อย่างเป็นทางการ 
หมวดหมู่:โทรศัพท์มือถือจอสัมผัส
หมวดหมู่:สมาร์ตโฟน
หมวดหมู่:ไอโฟน
หมวดหมู่:ไอทูนส์
หมวดหมู่:ไอโอเอส (แอปเปิล)